***Legalacts порталына орналастыру үшін №2 қосымша***

**«Салық төлеуші және (немесе) үшінші тұлға кепілге қойған мүлікті, сондай-ақ салық төлеушінің (салық агентінің) билік ету шектелген мүлкін – салық берешегі есебіне, төлеушінің – кедендік төлемдер, салықтар, арнайы, демпингке қарсы, өтемақы баждары, өсімпұлдар, пайыздар бойынша берешегі есебіне өткізу қағидаларын бекіту туралы» Қазақстан Республикасы Қаржы министрінің 2018 жылғы   
1 ақпандағы № 111 бұйрығына өзгерістер енгізу туралы» Қазақстан Республикасы Қаржы министрі бұйрығының жобасы**

|  |  |  |
| --- | --- | --- |
| **1** | **НҚА жобасының атауы (НҚА түрін көрсете отырып)** | «Салық төлеуші және (немесе) үшінші тұлға кепілге қойған мүлікті, сондай-ақ салық төлеушінің (салық агентінің) билік ету шектелген мүлкін – салық берешегі есебіне, төлеушінің – кедендік төлемдер, салықтар, арнайы, демпингке қарсы, өтемақы баждары, өсімпұлдар, пайыздар бойынша берешегі есебіне өткізу қағидаларын бекіту туралы» Қазақстан Республикасы Қаржы министрінің 2018 жылғы  1 ақпандағы № 111 бұйрығына өзгерістер енгізу туралы» Қазақстан Республикасының Қаржы Министрі бұйрығының жобасы. |
| **2** | **Әзірлеуші мемлекеттік орган** | Қазақстан Республикасының Қаржы министрлігі |
| **3** | **НҚА жобасын әзірлеу үшін негіздер (тиісті НҚА немесе тапсырмаға сілтеме жасай отырып (бар болса))** | Бұйрық жобасы Қазақстан Республикасының Салық кодексінің  133-бабының 10-тармағын және 187-бабының 3-тармағын іске асыру мақсатында әзірленді. |
| **4** | **НҚА жобасының қысқаша мазмұны, негізгі ережелердің сипаттамасы** | Қазақстан Республикасының Салық кодексін іске асыру мақсатында берешекті **мәжбүрлеп өндіріп алу шараларын қолданудың сараланған тәсілін енгізуді белгілейді**, салық төлеуші (салық агенті) салық берешегінің шекті сомасынан асатын сомада салық берешегін төлемеген жағдайда, мемлекеттік кірістер органы салықтық берешекті мəжбүрлеп өндіріп алу тәсілдері мен шараларын, оның ішінде салық төлеуші ​​және (немесе) үшінші тұлға кепілге қойған мүлікті, сондай-ақ салық төлеушінің (салық агентінің) берешекті өтеуге билік етуі шектелген мүлкін өткізуді қолданады. |
| **5** | **Күтілетін нәтижелердің нақты мақсаттары мен мерзімдері** | Жобаның мақсаты берешекті **мәжбүрлеп өндіріп алу шараларын қолданудың сараланған тәсілін енгізу**, салық төлеуші (салық агенті) салық берешегінің шекті сомасынан асатын сомада салық берешегін төлемеген жағдайда, мемлекеттік кірістер органы салықтық берешекті мəжбүрлеп өндіріп алу тәсілдері мен шараларын, оның ішінде салық төлеуші ​​және (немесе) үшінші тұлға кепілге қойған мүлікті, сондай-ақ салық төлеушінің (салық агентінің) берешекті өтеуге билік етуі шектелген мүлкін өткізуді қолданады.  Күтілетін нәтиже – ендігі жерде **елеусіз сомадағы берешек үшін** борышкерлердің мүлкі **шектелмейтін болады**. |
| **6** | **НҚА жобасы қабылданған жағдайда болжамды әлеуметтік-экономикалық, құқықтық және (немесе) өзге де салдар** | Осы НҚА берешекті **мәжбүрлеп өндіріп алу шараларын қолданудың сараланған тәсілін енгізу** мақсатында әзірленді, бұл микробизнес субъектілеріне елеусіз сомадағы берешек болған кезде мүлкіне шектеу қоймай қызметті жүзеге асыруға мүмкіндік береді, осыған байланысты әлеуметтік-экономикалық, құқықтық және (немесе) өзге де салдар **болмайды.** |